מפקד יחידת מגלן, סא"ל א', הדיח בימים האחרונים קצין בדרגת סג"מ לאחר שאישר לחייליו להדליק אש במהלך צום יום הכיפורים ולבשל בסיר פויקה, כך מדווח "ישראל היום".

הקצין שהודח, והועבר לתפקיד אחר בצה"ל, שימש מפקד צוות טירונים ביחידה.

מפרטי האירוע עולה כי כמה חיילים חילוניים ניגשו לקצין וציינו בפניו כי הם לא מתכוונים לכבד את הצום ביום הכיפורים, וביקשו ממנו שיאפשר להם לבשל בסיר פויקה במהלך הצום. הקצין אישר להם לעשות זאת.

במהלך יום הכיפורים יצאו החיילים מבסיסם ובישלו בסיר הפויקה שלהם.

מדובר צה״ל נמסר: "מבירור האירוע על ידי המפקדים עלה כי מפקד הצוות לא עמד בפקודות הצבא, לפיכך טופל משמעתית. המקרה תוחקר והלקחים ממנו הופקו".